**ДО**

**ПОТЕНЦИАЛНИТЕ УЧАСТНИЦИ**

**В ОБЩЕСТВЕНА ПОРЪЧКА**

**с уникален номер в РОП 00694-2020-0004**

**РАЗЯСНЕНИЕ ПО ПОСТЪПИЛО ЗАПИТВАНЕ**

На основание и в законоустановения срок по чл. 180 от ЗОП, в отговор на постъпило запитване, постъпило на електронната поща на Община Гурково на 11.06.2020г. и регистрираното в електронната система на Възложителя с вх. К-1857 от 11.06.2020 г. /във връзка с обществена поръчка с предмет***„ИЗПЪЛНЕНИЕ НА СТРОИТЕЛНО-МОНТАЖНИ РАБОТИ ПО ПРОЕКТ: РЕКОНСТРУКЦИЯ И МОДЕРНИЗАЦИЯ НА СУ „ХРИСТО СМИРНЕНСКИ“ ГР. ГУРКОВО”,* открита с Решение № З-268 от 28.05.2020г. на Кмета на Община Гурково*,* ДАВАМЕ СЛЕДНИТЕ РАЗЯСНЕНИЯ:**

**Въпрос № 1:**

Ще се провеждат ли учебни занятия в учебното заведение по време на изпълнение на дейностите по предмета на поръчката? Ако – да, моля Възложителят да конкретизира как точно е планирал това, за да може участниците да го предвидят при изработването на „линеен график“ и „Предложението за изпълнение на дейностите, включени в обхвата на поръчката“ – част от техническото предложение.

**Отговор № 1:**

С Решение № З-268 от 28.05.2020 г. на Кмета на Община Гурково са утвърдени Обявление за обществена поръчка и документация за обществена поръчка. Всички документи относно откриването и провеждането на обществената поръчка са публично оповестени в Профила на купувача на Възложителя –<http://gurkovo.bg/results/>.

Във връзка с подготовката на офертата, участниците следва подробно да се запознаят с указанията на Възложителя и техническата спецификация, където детайлно са описани условията за изпълнение на поръчката, респ. задълженията на Изпълнителя на етап изпълнение на поръчката.

**Относно провеждането на учебни занятия в сградата на училището уточняваме, че учебният процес няма да се прекъсва с изключение на регламентирани ваканции, празнични и почивни дни.**

**На етап изпълнение на СМР ще бъде направена организация учебния процес, така че да не се възпрепятства извършването на строителните работи, респ. строителните дейности да не препятстват учебния процес. Обучението ще бъде организирано по начин, при който част от сградата или корпус да бъдат свободни за изпълнение на СМР.**

**Съгласно указанията към техническото предложение следва да се предвиди възможност за етапно изпълнение и последователност на работните процеси, като се съобрази предназначението на сградата, обект на интервенция.**

Освен това, с оглед осигуряване на максимално точна и реалистична оферта заинтересованите лица трябва да извършат оглед на обекта, който може да се реализира всеки работен ден от 9:00 до 12:00 часа и от 13:00 до 15:00 часа, в срок до един работен ден преди изтичане на срока, определен за получаване на оферти. Огледът е възможност предоставена от Възложителя за коректно формиране на офертата на потенциалните участници.За извършения оглед се подписва декларация по образец от документацията за възлагане на обществената поръчка.

Така разписаните условия на обществената поръчка, в т.ч. осигурената възможност за оглед на обекта предпоставят в максимална степен възможност за подготовка на офертата от участниците, в т.ч. и линейния график и Предложението за изпълнение на поръчката.

**Въпрос № 2:**Моля Възложителят да предостави описание и конкретика за позиции от количествената сметка с наименование „интериорна димоуплътненаAL врата“

**Отговор № 2:**

Уточняваме, че в Количествено-стойностната сметка ясно е посочено, че в предвидените СМР в Корпус А на сградата дейността „Доставка и монтаж на интериорна димоуплътненаAL врата с мерна единица кв.м. и количество 17,90 кв.м.:

*Извадка от КСС„………………………*

|  |  |  |
| --- | --- | --- |
| *Доставка и монтаж на интериорна димоуплътнена AL врата* | *м2* | *17.90* |

Интериорната димоуплътненаAL врата следва да отговаря на приложимите нормативни актове в българското законодателство.

**Въпрос № 3:**В представения проект, част „Архитектура“ е записано „Поставяне на алуминиев подпрозоречен перваз по цялата дограма – отвън и отвътре“, а в количествената сметка позицията е „Доставка и монтаж на нови външни AL подпрозоречни поли“. Липсват вътрешни первази. Следва ли участникът да включи в офертата си изпълнението на вътрешни первази и съответно по какъв начин, предвид ненарушаването на Образец № 7.1 „Количествено-стойностна сметка“.

**Отговор № 3:**

Моля участниците да имат предвид, че всички дейности, предмет на поръчката следва да са бъдат предадени на възложителя в завършен вид. В този смисъл е необходимо да се извърши „поставяне на алуминиев подпрозоречен перваз по цялата дограма – отвън и отвътре. Респ. в количествено-стойностната сметка, по позиция „доставка и монтаж на нови външни AL подпрозоречни поли“ да се оферира цена за цялостно и в завършен вид изпълнение на дейността по доставката и поставяне на алуминиев подпрозоречен перваз по цялата дограма – отвън и отвътре.

**Въпрос № 4:** В документацията за участие, на стр. 79, раздел VII „Техническо предложение представлява предложение за цялостния подход за изпълнение на обекта, при което трябва задължително да съдържа най-малко следните изискуеми елементи:“Предложение за реализация на идентифицираните като минимално необходими базови мерки, касаещи социални характеристики, а именно намаляване на негативното въздействие от изпълнението върху кръга засегнати лица. Мерките е необходимо задължително да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за СМР без значение на нейния обхват и специфични особености. Всяка мярка е необходимо да съдържа едновременно следните два компонента: А). Предложение относно обхвата и предмета на мярката; и Б). Текущо прилагане на мярката и предприемане и прилагане на действия в случаите на отклонение от изпълнението ѝ.

Базовите мерки идентифицирани като минимално необходими са:

* Организиране на работния процес, така че да се не се прекъсва транспортната свързаност между крайните точки на пътните отсечки;
* Информиране на работници/служители и постоянно и временно преминаващи граждани и доставчици в обхвата на работите относно предстоящи строително-монтажни работи.

 Моля възложителят да потвърди, че Базовите мерки идентифицирани като минимално необходими са:

* Организиране на работния процес, така че да се не се прекъсва транспортната свързаност между крайните точки на пътните отсечки;
* Информиране на работници/служители и постоянно и временно преминаващи граждани и доставчици в обхвата на работите относно предстоящи строително-монтажни работи, **тъй като считаме, че предвид характера на обекта е допусната техническа грешка при идентифицирането на базовите мерки от страна на Възложителя.**

**Отговор № 4:**

**Уточняваме, че един от задължителните елементи в техническото предложение е:**

**„МЕ.4.** Предложение за реализация на идентифицираните като минимално необходими базови мерки, касаещи социални характеристики, а именно намаляване на негативното въздействие от изпълнението върху кръга засегнати лица. Мерките е необходимо задължително да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за СМР без значение на нейния обхват и специфични особености. Всяка мярка е необходимо да съдържа едновременно следните два компонента: А). Предложение относно обхвата и предмета на мярката; и Б). Текущо прилагане на мярката и предприемане и прилагане на действия в случаите на отклонение от изпълнението ѝ.

Базовите мерки идентифицирани като минимално необходими са:

* Организиране на работния процес, така че да се не се прекъсва транспортната свързаност между крайните точки на пътните отсечки;
* Информиране на работници/служители и постоянно и временно преминаващи граждани и доставчици в обхвата на работите относно предстоящи строително-монтажни работи.

В този смисъл, базовите мерки, идентифицирани като минимално необходими са:

* Организиране на работния процес, така че да се не се прекъсва транспортната свързаност между крайните точки на пътните отсечки;
* Информиране на работници/служители и постоянно и временно преминаващи граждани и доставчици в обхвата на работите относно предстоящи строително-монтажни работи.

**Не е допусната техническа грешка в указанията на възложителя относно съдържанието на техническото предложение за изпълнение на поръчката. Изпълнението на строителните дейности по настоящата поръчка се извършват на обект, който се ползва постоянно.**

По отношение на базовата мярка „Организиране на работния процес, така че да се не се прекъсва транспортната свързаност между крайните точки на пътните отсечки“, следва да се има предвид, че предметът на поръчката включва външни строителни дейности, които обуславят необходимост от организация на работния процес, така че да не се прекъсва транспортната свързаност между крайните точки на пътните отсечки.

По отношение на базовата мярка „Информиране на работници/служители и постоянно и временно преминаващи граждани и доставчици в обхвата на работите относно предстоящи строително-монтажни работи“ следва да се има предвид осигуряване на информираност на работници и служители в учебната сграда /какъвто в училището е педагогическия и непедагогическия персонал/, на временно преминаващи граждани /каквито са ученици, родители и др. граждани/, както и доставчиците в учебната сграда, които осъществяват периодични или еднократни доставки за нуждите на училището.

**ВЪЗЛОЖИТЕЛ:**

***(п) чл.36а, ал.3 ЗОП***

**Мариан Георгиев Цонев**

**Кмет на Община Гурково**